  Наталья Тетерина Удмуртиысь кун циркын нырысетӥ классын дышетскисьёс понна представлениос кутскизы. Тодонлык нунал улсын цирк программаез элькунысь 21 сюрслэсь ятыр пиналъёс учкозы, ивортӥз журналистъёслы 5-тӥ куарусёнэ Удмуртиысь кивалтэтлэн тӧроезлэн воштӥсез Анастасия Муталенко. Таяз арын праздниклы сӥзем шоу 5-тӥ куарусёнысен 10-тӥ куарусёнозь кыстӥськоз. Нуналлы быдэ куинь представление радъяськоз. Анастасия Муталенколэн кылъёсызъя, нырысетӥ классын дышетскисьёс понна возьматонъёс – кунысь мукет улосвылъёсын пумиськылӥсьтэм сям. Бюджет понна со дуно статья – логистика, пиналъёсты сюдо, но ми валаськом, таяз арын со 21 но ӝыны сюрс первоклассникъёс. Соос пӧлысь пичи люкетэз гинэ, дыр, расстояниез лыдэ басьтыса, Ижкаре вуылыны но цирке ветлыны быгатозы. Соин ик со вунонтэм праздникез малпамы одно ик кельтыны Анастасия Муталенко, Удмуртиысь кивалтэтлэн тӧроезлэн воштӥсезВаньмыз программае 60 адями пыриське. Тросэз соос пӧлысь Росгосциркысь но Москваысь Юрий Никулин нимо циркысь вуэм артистъёс. Представление 1 час но 5 минут кыстӥське. 16-тӥ пол ми первоклассникъёс понна представление ортчытӥськом. Таяз арын нылпи студиысьтымы 40 пиналъёсын паймымон театр пролог луоз. Луозы дрессированной пӧйшуръёс: пони, пуны футбол, енотъёс, коӵышъёс. Омыр гимнастъёстэк но нокызьы уг луы Оксана Майшева, цирклэн кивалтӥсезлэн воштӥсезПусъём, гуртъёсысь но элькунлэн мукет каръёсысьтыз нырысетӥ классын дышетскисьёсты Ижкаре школьной автобусъёсын ваё. Соосты Кунавтоинспекциын ужасьёс келяло. Тегъёс: Ижкар Цирк Удмуртия пиналъёс Мерлык  